**PROTOKOLL FRA**

**STYREMØTE FOR**

**NATURHISTORISK MUSEUM**

**UNIVERSITET I OSLO**

**31. mars 2011 kl. 0900-12:30**

|  |  |
| --- | --- |
| Tilstede: | Kjeld RimbergPer Morten BarstadCharlotte Sletten BjoråAnne FinnangerArild JohnsenSynnøve Knivsland Berit Forbord Moen Einar Uggerud |
| Forfall: | Ane Senstad Guldahl (vara Anne Finnanger møtte)Sivert Hatteberg (vara møtte ikke) |
| Fra administrasjonen: | Arne BjørlykkeFridtjof Mehlum Geir Arve RogstadElisabeth AronsenKnut Semb under sak V-7/11Elen Roaldset under sak V-9/11Cathrine Vollelv under sakene O-6/11  |

|  |  |
| --- | --- |
| **Sak 06/11** | [**Referat styremøte 06/10**](http://www.nhm.uio.no/om-museet/styret/moter/2010/2309/styrereferat%2027.mai.docx)Feil versjon av referatet ble utsendt, riktig versjon ettersendes pr. e-post. |
| *Vedtak:* | *Referatet behandles pr. e-post.*  |
| **Sak 07/10** | [**Helse- miljø og sikkerhet ved NHM**](http://www.nhm.uio.no/om-museet/styret/moter/2010/2309/Forside%20V%2020%20HMS.doc) Semb orienterte om bakgrunn, gjennomføring og resultat fra arbeidsmiljøundersøkelsen ”Arbeidsmiljøfokus 2011” gjennomført som halvdagsseminar 8.mars. En rekke tiltak treffes for å imøtekomme funnene. NHMs ledergruppe følger opp dette med hovedvekt på to tiltak: gjennomføring og profesjonalisering av medarbeidersamtaler og styrking av verneombudrollen. Dette og øvrige HMS-relaterte saker vil bli en fast månedlig post på ledermøtene der HMS koordinator Semb deltar.Styret er opptatt av om NHM har tilstrekkelig med verktøy for å fange opp alvorlige arbeidsmiljøsaker, spesielt av psykososial art, og ønsker å se nærmere på tema personalledelse ved en senere anledning.  Semb orienterte videre status Radonsaken: Administrasjonen er fraflyttet Hovedgården til midlertidig plassering på Geologisk museum inntil Brakken er på plass. Vinterens langtidsmålinger i øvrige bygg vil foreligge ultimo april. |
| *Vedtak:* | *Notatet om HMS- og sikkerhetssituasjonen ved NHM tas til etterretning.*  |
| **Sak 08/11** | [**Utlysning**](http://www.nhm.uio.no/om-museet/styret/moter/2010/2309/saksfremlegg%2020.pdf) **fast stilling som forsker tilknyttet forskningsgruppe IMN**Mehlum redegjorde for saken, for øvrig henvises til notat fra Rune Halvorsen. Bjorå var opptatt av klare ansvarsforhold for samlingene, et hensyn Mehlum presiserte skulle ivaretas.  |
| *Vedtak:* | *Det lyses ut en fast stilling som forsker ved seksjon for forskning og samlinger, knyttet til forskningsgruppe IMN. Finansieringen baseres på eksterne prosjekter.* |
| **Sak 09/11** | **Førsteamanuenis/ professor i mineralogi**Bedømmelseskomiteen nærmer seg avslutning av sitt arbeid. Roaldset som administrerer komiteen redegjorde for arbeidet. NHMs administrasjon vil når skriftlig innstilling foreligger kalle inn aktuelle kandidater til intervju og prøveforelesning. Tilsetting kan behandles i neste styremøte 23/6, og ber derfor styret om å behandle tilsettingssaken pr. e-post om den foreligger klar fra administrasjonen tidligere. Styret ønsker å imøtekomme administrasjonens ønske men vil ikke forskuttere at tilsettingsvedtak kan fattes pr. e-post.  |
|  |  |
| *Vedtak:* | *Styret aksepterer å få forslag til tilsetting fremlagt før neste ordinære styremøte og vil ta stilling til behandlingsform når dette foreligger.*  |
| *Orienteringssaker***O-sak 06/11** | **Økonomistatus og langtidsbudsjett**Rogstad og Vollelv orienterte. Oppdatert langtidsbudsjett skal leveres i forbindelse med hver tertialavslutning og vil bli presentert i neste styremøte. Økonomistatus pr. 28.2 viser ingen betydelige avvik fra budsjett. Styret fikk også en orientering om prosjektporteføljen. |
| **O-sak 07/11** | **Nye basisutstillinger**Bjørlykke orienterte om nyorganisering av prosjektet. Ledergruppen fungerer som styringsgruppe og to komiteer for hvert av utstillingshusene (GM, ZM) vil bli utnevnt. I tillegg blir det innhentet kompetanse fra MNF fakultet og Naturfagsenteret gjennom opprettelse av ressursgrupper. Mandat for gruppene og gruppesammensetningen vil bli lagt ut på internnettet så snart det er fastsatt. I tillegg vil det senere opprettes en komite for Botanisk hage og veksthus. Mehlum orienterte om møter med zoologi-/biosystematikk miljøet, et dokument fra arbeidet er under utarbeidelse.  |
|  |  |
| **O-sak 08/11** | **Veksthus**Bjørlykke orienterte om status veksthus. Han delte sin bekymring for fremdrift samt budsjettoverskridelser med styret. Forprosjektet skal overleveres til Kunnskapsdepartementet (fra STATSBYGG) 29/4. NHM og UiOs ledelse arbeider med løsninger for å redusere kostnader og sikre bedre prosjektstyring.  |
| **O-sak 09/11** | **Samlingsplanen**Samlingsplanen var gjenstand for diskusjon på det foregående seminar (30/3). Innspill fra seminar skal bakes inn i ett nytt utkast som blir sendt de tilsatte for uttalelse. Styret får presentert en forkortet utgave på overordnet nivå i neste styremøte.  |
|  |  |
|  |  |

**Neste styremøte er 23/6 kl. 9:00 - 13:00**